中環廣場 (香港)

中環廣場（粵拼：zung1 waan4 gwong2 coeng4，英文：Central Plaza）係香港一座摩天大廈，喺香港島灣仔港灣道18號。樓高374米，地面有78層，係現今香港第三高嘅樓，亦係世界全第二十高嘅樓。1992年起好嗰陣，係亞洲同香港最高嘅建築物。呢個亞洲紀錄喺1996年先至俾深圳信興廣場打破咗，而香港紀錄就去到2003年先至俾國際金融中心二期打破咗。 「麗光時計」（LIGHTIME） 由香港時間下晝6點到第二朝6點，大廈都會着頂樓嘅四格顏色燈光時計組合，以3個字做一個單位，畀大眾睇到當時大概嘅時間。佢變色嘅方法，係每3個字，由上到下逐格換咗上一粒鐘顯示嘅顏色。變色之前5秒，成組燈光都會閃，代表時間喺閃燈之後將會改變（用下一節時段嘅色板顏色顯示組合）。 因設計所限，每隻顏色每晚都會用兩勻，紅色就會用3勻（其中第3勻，喺第二朝6點，淨係會用1分鐘。顏色順序：紅、銀、紫、金、粉、綠）。 相 入邊出名嘅機構 委內瑞拉駐港總領事館（5405室） 瑞士駐港總領事館（6206-07室） 沙地阿拉伯駐港總領事館（6401室） 紐西蘭駐港總領事館（6501室） 意大利駐港總領事館（3201室） 雪佛龍 西門子 法新社（6201室） CNBC Asia（54樓） 埃克森美孚 Intel（68樓04至08室） 睇埋 國際金融中心（國金） 香港中銀大廈 中環中心 合和中心 出面網頁 官方網頁 直𨋢嘅佈局